CELEX: 32022D0995
Language: sk
Date: 2022-06-24 00:00:00
Title: Rozhodnutie Rady (SZBP) 2022/995 z 24. júna 2022 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine

24.6.2022   
               
               
                  SK
               
               
                  Úradný vestník Európskej únie
               
               
                  LI 167/3
               
            
         ROZHODNUTIE RADY (SZBP) 2022/995
         z 24. júna 2022
         o reštriktívnych opatreniach s ohľadom na konanie Ruska, ktorým destabilizuje situáciu na Ukrajine
         RADA EURÓPSKEJ ÚNIE,
         so zreteľom na Zmluvu o Európskej únii, a najmä jej článok 29,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 31. júla 2014 prijala rozhodnutie 2014/512/SZBP (1) o reštriktívnych opatreniach s ohľadom na konanie Ruska, ktorým destabilizuje situáciu na Ukrajine.
                  
               
                     (2)
                  
                  
                     Rada 3. júna 2022 prijala rozhodnutie (SZBP) 2022/884 (2), ktorým sa zmenilo rozhodnutie 2014/512/SZBP a zaviedli ďalšie reštriktívne opatrenia s cieľom pozastaviť vysielaciu činnosť určitých médií, ktoré sú uvedené v bode 4 prílohy k rozhodnutiu (SZBP) 2022/884, v Únii alebo smerovanú na Úniu. Podľa článku 1 ods. 14 rozhodnutia (SZBP) 2022/884 podlieha uplatniteľnosť takýchto opatrení vo vzťahu k jednému alebo viacerým z týchto médií ďalšiemu rozhodnutiu Rady.
                  
               
                     (3)
                  
                  
                     Rada po preskúmaní príslušných prípadov dospela k záveru, že reštriktívne opatrenia uvedené v článku 4g rozhodnutia 2014/512/SZBP by sa mali uplatňovať od 25. júna 2022 vo vzťahu ku všetkým subjektom uvedeným v bode 4 prílohy k rozhodnutiu (SZBP) 2022/884,
                  
               PRIJALA TOTO ROZHODNUTIE:
         
            Článok 1
            Opatrenia uvedené v článku 4g rozhodnutia 2014/512/SZBP sa uplatňujú od 25. júna 2022 vo vzťahu ku všetkým subjektom uvedeným v bode 4 prílohy k rozhodnutiu (SZBP) 2022/884.
         
         
            Článok 2
            Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            V Bruseli 24. júna 2022
            
               
                  Za Radu
               
               
                  predseda
               
               J.-Y. LE DRIAN
            
         
         
            (1)  Rozhodnutie Rady 2014/512/SZBP z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine (Ú. v. EÚ L 229, 31.7.2014, s. 13).
         
            (2)  Rozhodnutie Rady (SZBP) 2022/884 z 3. júna 2022, ktorým sa mení rozhodnutie 2014/512/SZBP o reštriktívnych opatreniach s ohľadom na konanie Ruska, ktorým destabilizuje situáciu na Ukrajine (Ú. v. EÚ L 153, 3.6.2022, s. 128).